9. Forslag til tillæg nr. 1 til lokalplan nr. 331 for [adresse] 06.06.24, pkt. 2
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til ”Forslag til tillæg nr. 1 til lokalplan nr. 331 
Landsbyen Voldby” med henblik på, at forslaget efterfølgende fremlægges i offentlig 
høring. 
Formålet med lokalplantillægget er at udtage muligheden for udstykning i delområde I og II med undtagelse 
af to matrikler; matr.nr. 4a og 21a [adresse], Voldby. 
Lokalplantillægget omfatter alene delområde I og II i den gældende lokalplan nr. 331, og lokalplantillæggets 
midlertidige retsvirkninger forhindrer derfor ikke realisering af lokalplanens øvrige delområder.
VURDERING
En beboergruppe fra [adresse] har kontaktet Favrskov Kommune, da deres ejendomme i forbindelse med de 
nye foreløbige ejendomsvurderinger er vurderet markant over den værdi, som de vil kunne indbringe i en 
almindelig handel på markedsvilkår. Vurderingerne gør det vanskeligt at sælge ejendommene, da nye ejere 
risikerer at blive omfattet af en høj beskatning af ejendommene. 
De høje vurderinger er fastlagt på grundlag af lokalplan nr. 331, som giver mulighed for, at der i 
delområderne I og II kan udstykkes grunde på 700 m2 til åben-lav boligbebyggelse samt grunde på 250 m2 
til tæt-lav boligbebyggelse. De to delområder omfatter hovedparten af de eksisterende boliger i [adresse].
På baggrund af ovennævnte henvendelse er de omfattende generelle byggemuligheder i [adresse] 
genovervejet. Det anses for både urealistisk og uhensigtsmæssigt, at hele landsbyen kan udnyttes så 
intensivt, som lokalplanen giver grundlag for. Dette skal samtidigt ses i sammenhæng med, at der er 
indarbejdet et loft for udbygningen af nye boliger i landsbyer i Kommuneplan 2021-32, retningslinje 1.5, stk. 
3. Heraf fremgår, at byggetakten i afgrænsede landsbyer som udgangspunkt ikke må overstige 10 boliger 
over fire år. Med § 4.1 i lokalplan nr. 331 muliggøres et markant højere udbygningsomfang end fastlagt i 
[adresse].
På baggrund af disse forhold er "Forslag til tillæg nr. 1 til lokalplan nr. 331 Landsbyen Voldby" blevet 
udarbejdet med henblik på at udtage § 4.1 om udstykning i delområde I og II med undtagelse for matr.nr. 
4a og 21a, hvor ejerne fortsat ønsker at bevare muligheden for udstykning. 
Lokalplantillægget umuliggør ikke, at der senere kan tillades gennemført udstykninger indenfor 
lokalplanens delområde I og II. Disse skal blot behandles efter lovgivningen på baggrund af konkrete 
ansøgninger fra grundejerne.
Tillægget er i overensstemmelse med kommuneplanramme 12.BL.33, som udlægger området til blandet 
bolig og erhverv.
[adresse]: EMN-2024-01204
Dok-ID: 3851095
Sagsbehandler: labog
Byråd
29. april 2025  19:00
ØKONOMI
Planlægningen medfører i sig selv ikke direkte afledte udgifter for Favrskov Kommune.
INDDRAGELSE
I arbejdet med forslaget til lokalplantillægget har Teknik og Miljø været i dialog med en lokal arbejdsgruppe, 
og der er blevet afholdt et informationsmøde i [adresse] 28. august 2024, hvor over 40 
tilmeldte deltog. På informationsmødet var der en udbredt holdning til, at muligheden for udstykning til 
grunde for tæt-lav gerne måtte fjernes. Efter informationsmødet var det muligt at indsende input, som blev 
fulgt op af en supplerende høring af ejere til grunde større end 1.400 m2. Bemærkninger fra 
informationsmødet og høringssvar er vedhæftet. 
Borgerinddragelse og kommunikation om forslaget til lokalplantillægget sker efter reglerne i planloven. Det 
er et selvstændigt mål med planloven, at offentligheden i videst muligt omfang inddrages i 
planlægningsarbejdet.
Forslaget til lokalplantillægget skal efter godkendelse offentliggøres ved annoncering på kommunens 
hjemmeside med en indsigelsesfrist, som Teknik og Miljø anbefaler fastlagt til otte uger.
INDSTILLING
Direktøren for Teknik og Miljø indstiller til Byrådet:
1.
At ”Forslag til tillæg nr. 1 til lokalplan nr. 331 Landsbyen Voldby" godkendes og fremlægges i offentlig 
høring i otte uger.
BESLUTNING
Plan- og Landdistriktsudvalget, 3. april 2025:
Fraværende: Jim Larsen
Indstilles godkendt.
Økonomiudvalget, 22. april 2025:
Fraværende: Birgitte Toft
Indstilles godkendt.
Byrådet, 29. april 2025:
Fraværende: ingen
Godkendt.
Bilag

Forslag til tillæg nr. 1 til lokalplan nr. 331 Landsbyen Voldby (3874276)

Bemærkninger fra informationsmøde og høringssvar (3854199)
